pythainlp/thai_wikipedia_clean_20230101 huggingface dataset:
ในปี พ.ศ. 2503 สมัยพระวิโรจน์รัตโนบล (พิมพ์ นารโท) ดำรงตำแหน่งเจ้าอาวาส ได้เห็นว่าหอพระพุทธบาทชำรุดทรุดโทรมมาก เนื่องจากสังกะสีและเครื่องไม้ต่างๆบนหลังคาชำรุดผุพัง จึงได้มีการบูรณะซ่อมแซมครั้งใหญ่อีกครั้ง จึงได้รื้อหลังคาเดิมออกและเปลี่ยนเป็นหลังคากระเบื้องกระเบื้องเคลือบ เปลี่ยนช่อฟ้าระกาจากแต่เดิมเป็นไม้แกะสลักมาเป็นซีเมนต์ ซึ่งต่อมาใน พ.ศ. 2547 สำนักงานศิลปากรที่ 11 อุบลราชธานี ได้มีบูรณะหอพระพุทธบาทครั้งใหญ่ ได้แก่ การซ่อมหลังคาและโครงสร้างทั้งหมด การสเริมความั่นคงของผนังเสริมโครงสร้างเสาระเบียงหลังคามุข เสริมฐานราก ซ่อมพื้น บันได ราวบันได มีการปิดทองประดับกระจกตามขอบเดิม ปิดทองหัวบัวเสา และมีการเปลี่ยนช่อฟ้า รวยระกา หางหงส์ มาใช้เป็นไม้สลักตามเดิม รวมไปถึงการซ่อมประตู หน้าต่าง ปูกระเบื้องภายใน และซ่อมเสาไม้ค้ำยันขื่อที่ผุด้วยการตัดต่อส่วนโคนของเสา และอีก 1 ปีต่อมา สำนักงานศิลปากรฯ ได้มีการบูรณะและปรับปรุงภูมิทัศน์หอพระพุทธบาทอีกครั้ง อาทิ ซ่อมกำแพงแก้ว รื้อซุ้มประตูกำแพงแก้วด้านทิศตะวันออกแล้วสร้างขึ้นใหม่ตามแบบของเดิมที่เป็นเสาหัวเม็ด รวมไปถึงการปรับพื้นและที่บรรจุอัฐิของกำแพงข้างต้น
หอพระพุทธบาท วัดทุ่งศรีเมือง ได้รับการขึ้นทะเบียนเป็นโบราณสถานของชาติ โดยกรมศิลปากร กระทรวงวัฒนธรรม ตามประกาศในราชกิจจานุเบกษา เล่มที่ 112 ตอนที่ 59 ง. เมื่อวันที่ 25 กรกฎาคม พ.ศ. 2538
ภายในหอพระพุทธบาท มีโบราณวัตถุที่สำคัญ 5 อย่าง คือ
ด้านหลังของหอพระพุทธบาทมีเจดีย์อิงครึ่งองค์ ใช้บรรจุอัฐิของเสด็จเจ้าอุปราชคำพันธ์ เจ้าองค์ครองนครจำปาศักดิ์ ซึ่งถูกทายาทนำมาบรรจุไว้เมื่อปี พ.ศ. 2517 ปัจจุบัน หลังการบูรณะหอพระพุทธบาทได้นำอัฐิดังกล่าวไปเก็บรักษาไว้ที่อื่นแทน นอกจากนี้ บริเวณนอกกำแพงของหอพระพุทธบาทมีเจดีย์ย่อมุมไม้สิบสอง บรรจุอัฐิของพระครูวิโรจน์รัตโนบล (รอด นนฺตโร) ผู้ก่อตั้งวัดทุ่งศรีเมือง สร้างขึ้นเมื่อ พ.ศ. 2492 โดยพระครูวิจิตรธรรมภาณี (กิ่ง มหปฺผโล) เจ้าอาวาสวัดมณีวนารามในขณะนั้น ส่วนบริเวณด้านหลังของหอพระพุทธบาทนั้นเป็นประตูวัดทิศตะวันออก หรือซุ้มประตูโขง ชื่อ "ซุ้มประตูหาญชนะ" ถูกสร้างขึ้นในปี พ.ศ .2502 โดย ช่างคำเหมา ศิษย์ของพระครูวิโรจน์ฯ ส่วนซุ้มประตูทางทิศเหนือฝั่งวิหารศรีเมืองถูกสร้างขึ้นแบบศิลปะเขมรโบราณ สร้างโดยตระกูลเวียงสมศรี ซึ่งเป็นตระกูลช่างใหญ่ของเมืองอุบลราชธานีในขณะนั้น ใช้เวลาในการก่อสร้างนานถึง 8 ปี (พ.ศ. 2525-2533) และซุ้มประตูทางทิศใต้เริ่มสร้างในปี พ.ศ. 2537 ใช้เวลาในการก่อสร้าง 2 ปี
หอไตรวัดทุ่งศรีเมือง.
หอไตรวัดทุ่งศรีเมือง หรือหอพระไตรปิฎก ถูกสร้างขึ้นในช่วงราวปี พ.ศ. 2384 -2385 บางแหล่งอ้างว่าอาจสร้างขึ้นก่อน พ.ศ. 2360 ซึ่งตรงกับช่วงสมัยรัชกาลที่ 3 แห่งกรุงรัตนโกสินทร์ และพระเจ้าพรหมราชวงศา (กุทอง สุวรรณกูฏ) เจ้าเมืองอุบลราชธานีคนที่ 3 โดยมีพระอริยวงศาจารย์ญาณวิมล อุบลสังฆปาโมกข์ (สุ้ย คำหลัก) ซึ่งดำรงตำแหน่งเจ้าคณะเมืองอุบลราชธานีและพำนักอยู่ ณ วัดมณีวนาราม (วัดป่าน้อย) ในขณะนั้น และญาคูช่าง เป็นผู้ควบคุมการก่อสร้าง เพื่อใช้เก็บรักษาพระไตรปิฎกซึ่งทำจากใบลาน ไม่ให้ถูกทำลายโดยมด ปลวกและแมลงต่างๆ โดยถูกสร้างขึ้นจากไม้ทั้งหลัง ตั้งอยู่กลางสระน้ำ เพื่อให้ความชื้นจากสระน้ำช่วยไม้ให้ใบลานเปราะแตกหักง่ายจากความร้อน จึงช่วยยืดอายุการใช้งานคัมภีร์ใบลานเหล่านั้นได้นานมากขึ้น โดยมีผังอาคารเป็นรูปสี่เหลี่ยมผืนผ้า หันหน้าไปทางทิศตะวันออก ด้านหน้ามีสะพานไม้ทอดสู่ฝั่ง ตัวอาคารเป็นเรือนไม้เครื่องสับขนาดสี่ห้อง กว้าง 8.2 เมตร ยาว 9.85 เมตร สูงจากระดับพื้นน้ำถึงยอดหลังคาประมาณ 10 เมตร แปลนรูปสี่เหลี่ยมจตุรัส ตกแต่งด้วยฝาไม้กระดาน บานหน้าต่างและประตูเขียนลายน้ำรูปเทวดา (ทวารบาล) โครงสร้างอาคารทั้งหมดถูกยึดต่อกันด้วยการเข้าเดือย ลักษณะพิเศษของหอพระไตรปิฎกแห่งนี้คือ ถูกสร้างขึ้นด้วยการผสมผสานระหว่างศิลปะจาก 3 สกุลช่าง คือ ไทย พม่า และลาว กล่าวคือ ช่อฟ้า ใบระกาถูกสร้างขึ้นตามแบบศิลปะไทยภาคกลาง หลังคาเป็นชั้นลด มีไขราปีก และไขราจั่ว ส่วนอิทธิพลศิลปกรรมแบบพม่านั้นถูกส่งผ่านมาทางศิลปะลาวล้านช้าง ปรากฏที่ชั้นหลังคาทรงจั่วซ้อนกัน หน้าบันแกะสลักลวดลายเป็นพันธุ์ไม้ มีรูปลิงและนกแทรกอยู่ทางด้านตะวันออก ระหว่างชั้นลดของหน้าบันสลักลายไทย ได้แก่ ลายกระจังรวน และลายประจำยามก้ามปู คันทวยด้านซ้ายและขวาของประตูทางเข้าถูกสลักเป็นรูปเทพพนม ส่วนคันทวยอื่นๆรอบอาคารถูกสลักเป็นรูปพญานาค บริเวณกรอบล่างของฝาปะกนมีลวดลายสลักโดยรอบ ซึ่งเป็นลวดลายที่เกี่ยวกับชาดก สัตว์หิมพานต์ และปริศนาธรรมพื้นบ้านอีสาน เช่น หาบช้างซาแมว ส่วนภายในหอไตรส่วนกลางซึ่งเป็นห้องเก็บพระไตรปิฎก มีการสร้างยกฐานสูงขึ้นอีกหนึ่งชั้น มีบันไดขึ้นทางทิศตะวันออก ผนังห้องด้านนอกตกแต่งลวดลายไทยลงรักปิดทอง
ตามบันทึก หอไตรวัดทุ่งศรีเมืองได้รับการบูรณะซ่อมแซมครั้งแรกในสมัยครั้นพระครูวิโรจน์รัตโนบล (รอด นนตฺโร) เป็นเจ้าอาวาส โดยมีการเปลี่ยนหลังคากระเบื้องไม้เกล็ดเป็นสังกะสี และถูกเปลี่ยนอีกครั้งเป็นหลังคากระเบื้องในปี พ.ศ. 2523 - 2524 ดำเนินการโดยกรมศิลปากร ในครั้งนี้ได้มีการเสริมความแข็งแรงของเสาตอนล่างเหนือระดับผิวน้ำลงไปถึงพื้นสระด้วยซีเมนต์ จากนั้นในปี พ.ศ. 2545 สำนักงานโบราณคดีและพิพิธภัณฑสถานแห่งชาติที่ 8 อุบลราชธานี กรมศิลปากร ได้ดำเนินการซ่อมแซมหอไตรทั้งหมด รวมไปถึงการปรับปรุงภูมิทัศน์ด้านหน้าของหอไตร
ด้วยเอกลักษณ์ทางสถาปัตยกรรมที่โดดเด่นของหอไตรวัดทุ่งศรีเมือง ประกอบกับการบำรุงรักษาบูรณะซ่อมแซมที่ยังคงเอกลักษณ์ดั้งเดิมไว้ได้ ทำให้ได้หอไตรแห่งนี้เป็นหนึ่งในศาสนสถานที่ได้รับรางวัลสำหรับการอนุรักษ์สถาปัตยกรรมดีเด่นจากสมาคมสถาปนิกสยามในพระบรมราชนูปถัมภ์เมื่อปี พ.ศ. 2527 และยังถือเป็น 1 ใน 3 สิ่งปลูกสร้างทางวัฒนธรรมที่มีความโดดเด่นทางด้านศิลปะมากที่สุดของเมืองอุบลราชธานี ซึ่งประกอบไปด้วย "พระบทม์วัดกลาง พระบางวัดใต้ และหอไตรวัดทุ่ง" ยิ่งไปกว่านั้น กรมศิลปากรยังได้มีประกาศขึ้นทะเบียนหอไตรวัดทุ่งศรีเมืองให้เป็นหนึ่งในรายชื่อโบราณสถานของชาติ ตามราชกิจจานุเบกษา เล่มที่ 98 ตอนที่ 104 วันที่ 30 มิถุนายน พ.ศ. 2524
ทำเนียบเจ้าอาวาส.
ทำเนียบรายนามเจ้าอาวาสวัดทุ่งศรีเมือง นับแต่ก่อตั้งจนถึงปัจจุบัน มีดังนี้
Spirostreptida
Spirostreptida เป็นอันดับของกิ้งกือที่มีรูปร่างเป็นทรงกระบอกยาว ในอันดับนี้มีอยู่ประมาณ 1000 สปีชีส์ที่ได้รับการอธิบาย ทำให้ Spirostreptida เป็นอันดับที่มีจำนวนสปีชีส์มากเป็นอันดับสองรองจาก Polydesmida
โดยทั่วไป Spirostreptida มีลำตัวทรงกระบอกขนาดใหญ่ยาว มีตั้งแต่ 30 ถึง 90 ปล้อง เกือบทุกชนิดมีตา ในอันดับนี้มีกิ้งกือที่ขนาดใหญ่ที่สุดเท่าที่ทราบกัน คือ กิ้งกือยักษ์แอฟริกันในสกุล "Archispirostreptus" ที่อาจมีความยาวมากกว่า
สปีชีส์ในอันดับ Spirostreptida ส่วนใหญ่อาศัยอยู่ในเขตร้อน พบได้ในทวีปแอฟริกา, ตอนใต้ของทวีปเอเชียจนถึงญี่ปุ่น, ออสเตรเลีย, และซีกโลกตะวันตกตั้งแต่สหรัฐอเมริกาจนถึงอาร์เจนตินา
อันดับนี้ประกอบไปด้วยสองอันดับย่อย คือ Cambalidea และ Spirostreptidea โดยอันดับย่อยหลังยังแบ่งออกเป็นสองวงศ์ใหญ่
อันดับย่อย Cambalidea
อันดับย่อย Spirostreptidea
เครื่องตกราง
เครื่องตกราง (, คำย่อ: ตร.) หมายถึงอุปกรณ์ซึ่งทำให้รถไฟที่ไม่ได้รับอนุญาตให้ผ่านทางที่ติดตั้งอยู่ตกราง เป็นการป้องกันมิให้รถไฟที่ไม่ได้รับอนุญาตเข้าไปหรือออกจากทางตอนที่กำหนดไว้ เป็นการทำให้รถไฟอื่นและเจ้าหน้าที่ผู้ปฏิบัติงานอื่นได้รับความปลอดภัย
เครื่องตกรางอาจติดตั้งในบริเวณดังต่อไปนี้
เครื่องตกรางมีด้วยกันสองชนิดดังนี้
ชนิดครอบราง.
เครื่องตกรางชนิดครอบรางมีลักษณะเป็นครอบเหล็กควบคุมด้วยไฟฟ้า สายลวด ก้านเหล็ก หรือกลไกอื่นให้ปิดเปิดได้ ติดตั้งไว้ที่ราวข้างหนึ่งของรางรถไฟ หากต้องการให้รถไฟผ่านก็ให้ครอบเหล็กยกขึ้น เมื่อรถไฟที่ไม่ได้รับอนุญาตผ่าน จะถูกครอบรางยกบังใบล้อ (หรือครีบล้อ) ขึ้น ทำให้พลิกคว่ำตกจากรางไป นอกจากนี้ เครื่องตกรางชนิดครอบรางอาจเป็นชนิดทำงานด้วยมือ มีลักษณะเป็นแท่งครอบไว้ที่ราวข้างหนึ่งของรางรถไฟ และมีป้ายสัญญาณกำกับ
ชนิดรางแยก.
เครื่องตกรางชนิดนี้มีลักษณะไม่ต่างจากประแจแยก หากแต่ทางที่แยกออกไปขาดออก ทำให้ขบวนรถที่ไม่ได้รับอนุญาตหลุดออกจากรางโดยไม่พลิกคว่ำ นิยมใช้ในสหราชอาณาจักร
เมิ่งซีสือ
เมิ่งซีสือ  เป็นนามปากกาของนักเขียนนวนิยายชาวจีน เธอเขียนทั้งนวนิยายที่มีตัวเอกชายหญิง รวมถึงตัวเอกชายชาย มีชื่อเสียงโด่งดังในประเทศไทยจากผลงานนวนิยาย รัชศกเฉิงฮว่าปีที่สิบสี่ และพันสารท
เมิ่งซีสือ เป็นนักเขียนผู้หญิง เกิดปลายยุค 80s เป็นนักเขียนที่มีผลงานระดับทองคำบนเวบ Jinjiang Literature City ผลงานของเธอมีการค้นคว้าหลักฐานอ้างอิงประกอบและมีลักษณะการเขียนที่หลักแหลม มีการนำเสนอสัจธรรมโลก ที่ทำให้เอาชนะใจนักอ่านได้เป็นจำนวนมาก ผลงานของเธอที่สร้างชื่อ ได้แก่ รัชศกเฉิงฮว่าปีที่สิบสี่ ฟ้าส่งข้ามาลุย เป็นต้น ในบรรดาผลงานทั้งหมด เรื่อง 人生赢家进化论 ได้รับรางวัล 2014 China Network Literature Good Works Finalist Award
ผลงานของเมิ่งสีซือ ยังได้ถูกนำไปดัดแปลงเป็นเรดิโอดราม่า แอนิเมชั่น และที่นำไปสร้างเป็นละครโทรทัศน์แล้ว ได้แก่ รัชศกเฉิงฮว่าปีที่สิบสี่ ยอดนักสืบแห่งราชวงศ์หมิง กำกับโดยเฉินหลง ผลงานเรื่อง พันสารท มีการดัดแปลงเป็นแอนิเมชั่น 3D และมีการประกาศสร้างเป็นละครโทรทัศน์แล้วเช่นกันโดย Huanrui Century Pictures กำกับโดย Liu Haoliang ซึ่งปัจจุบันอยู่ในขั้นตอนการผลิต
สเคลอรีด
สเคลอรีด หรือ เซลล์หิน  เป็นรูปแบบการลดรูปของเซลล์สเคลอเรนไคมา (sclerenchyma) ที่ผนังเซลล์เติบโตหนาขึ้นอย่างมาก แข็งและกลายเป็นไม้ (lignified) ซึ่งรวมตัวกันเป็นเนื้อเยื่อชั้นเล็ก ๆ ในส่วนที่พืชส่วนใหญ่ต้องการความทนทานสูง
การปรากฏขึ้นของสเคลอรีดจำนวนมากก่อตัวเป็นแกนกลางหุ้มเมล็ดของแอปเปิล และทำให้เกิดเนื้อสัมผัสทรายหรือเนื้อสาก ๆ (gritty texture) ของผลสาลี่และฝรั่ง แม้ว่าสเคลอรีดในพืชจะมีรูปร่างที่หลากหลาย แต่โดยทั่วไปเซลล์สเคลอรีดจะมีลักษณะเป็นเกือบทรงกลม (isodiametric) และแตกแขนงแบบกิ่งก้านสาขาอย่างประณีต (prosenchymatic และ forked) อาจเกิดขึ้นเป็นเซลล์เดียวหรือกลุ่มเซลล์เล็ก ๆ ภายในเนื้อเยื่อพาเรนไคมา
เซลล์สเคลอรีดสามารถแยกออกจากเซลล์ข้างเคียงได้อย่างชัดเจนทั้งขนาดและรูปลักษณะ ซึ่งเรียกว่า idioblast โดยทั่วไปจะพบสเคลอรีดในเนื้อเยื่อชั้นผิว เนื้อเยื่อพื้น และเนื้อเยื่อท่อลำเลียง
คำว่า "sclereid" ได้ถูกใช้เป็นครั้งแรกโดยอเล็กซานเดอร์ เชียร์ค (Alexander Tschirch) ในปีพ.ศ. 2428
สเคลอรีดถูกสร้างขึ้นภายหลังการเปลี่ยนแปลงของเซลล์พาเรนไคมา หรืออาจเกิดขึ้นจาก sclereid primordia ที่มีการพัฒนาแต่ละเซลล์ในช่วงต้นของการเจริญเติบโต
โดยทั่วไปแล้วการก่อตัวของสเคลอรีด (Sclerification) เกี่ยวข้องกับการทำให้ผนังเซลล์หนาขึ้นและเพิ่มความแข็งแกร่ง ในเปลือกชั้นใน ในชั้นเนื้อเยื่อหยุดทำงานเมื่อเซลล์ในการเจริญอาจเริ่มกระบวนการก่อตัวของสเคลอรีด ในเนื้อเยื่อท่อลำเลียงสเคลอรีดจะพัฒนาจากวาสคิวลาร์แคมเบียมและคอร์กแคมเบียม
ในผลไม้.
สเคลอรีดในผลไม้ มีรูปแบบและจุดประสงค์ในการก่อตัวแตกต่างกันไป ในผลสาลี่ (แพร์) รวมทั้งผลควินซ์ (คะริน) เซลล์สเคลอรีดกระจายตัวทั่วในเนื้อผล (มีโซคาร์ป–"mesocarp") ในลักษณะเป็นกลุ่มก้อน (cluster) และบนขอบผนังเซลล์เชื่อมต่อกันด้วยช่องขนาดเล็กเรียก พิทขอบเซลล์ หรือหลุมผนังเซลล์ (bordered pit) และทำให้ความหนาของผนังเซลล์เพิ่มขึ้นอย่างมาก การก่อตัวของสเคลอรีด (sclerification) ของเนื้อสาลี่เกิดขึ้นพร้อม ๆ กับส่วนแกนรอบเมล็ด (เอนโดคาร์ป–endocarp) แต่ละเซลล์ที่เป็นสเคลอรีด เติบโตขึ้นคล้ายทรงกลม (isodiametric cell) มีขนาดเส้นผ่านศูนย์กลางพอ ๆ กัน ทำให้เนื้อสัมผัสของผลสาลี่มีลักษณะคล้ายเม็ดทรายกระจายอยู่ทั่ว (หรือเรียกเซลล์หิน–stone cell)
ในผลควินซ์ สเคลอรีดที่มีมากกว่าทำให้มีความแข็งของเนื้อมากกว่าผลสาลี่ จึงนำมากินสดไม่ได้ นอกจากนำไปใช้ทำแยม น้ำเชื่อม และเหล้า
ในแอปเปิล ชั้นของสเคลอรีดเติบโดแบบยืดตัวยาว (elongated sclereid) และก่อตัวเป็นเอนโดคาร์ปที่หุ้มรอบเมล็ดไว้ หรือเรียกแกนหุ้มเมล็ด
ในเมล็ด.
การแข็งตัวของผิวหุ้มเมล็ด ในระหว่างผลไม้สุกมักเกิดจากการก่อตัวสเคลอรีด เมื่อผนังเซลล์ทุติยภูมิหนาขึ้นในและใต้เนื้อเยื่อชั้นผิว ที่มักพบในเมล็ดพืชตระกูลถั่ว สเคลอรีดขนาดใหญ่สร้างเซลล์ที่มีลักษณะเป็นแท่งในอีพิเดอร์มิสของเมล็ดถั่วเหลือง ถั่วลันเตาและถั่วอื่น ๆ รวมทั้งในผิวหุ้มเมล็ดของผลมะพร้าวซึ่งสเคลอรีดสร้างหลุมผนังเซลล์แบบมีขอบ ล้อมรอบจำนวนมากจนกลายเป็นกะลา
แอนโดรกราโฟไลด์
แอนโดรกราโฟไลด์  เป็นสารประกอบแลบเดน กลุ่มไดเทอร์พีนอยด์ ที่แยกได้จากลำต้นและใบของฟ้าทะลายโจร ("Andrographis paniculata" ) แอนโดรกราโฟไลด์เป็นสารที่มีรสขมมาก
มีการศึกษาแอนโดรกราโฟไลด์ถึงผลกระทบต่อการส่งสัญญาณของเซลล์, การปรับระบบภูมิคุ้มกัน และโรคหลอดเลือดสมอง การศึกษาแสดงให้เห็นว่าแอนโดรกราโฟไลด์ อาจจับกับสเปกตรัมของโปรตีนเป้าหมายรวมทั้ง NF-κB และแอกตินโดยการดัดแปลงโมเลกุล​หลังการถอดรหัส
แอนโดรกราโฟไลด์ เป็นสารพื้นฐานในกลุ่มไดเทอร์พีนแลคโตน ซึ่งเป็นสารชีวสังเคราะห์ของฟ้าทะลายโจร ได้รับการอธิบายในช่วงคริสต์ทศวรรษ 2010 แอนโดรกราโฟไลด์ เป็นไอโซพรีนอยด์ที่เป็นผลิตภัณฑ์จากธรรมชาติ โดยสารตั้งต้นของการสังเคราะห์ไอโซพรีนอยด์คือ ไอโซเพนเทนิลไพโรฟอสเฟต (IPP) และไดเมทิลอัลลิลไพโรฟอสเฟต (DMAPP) สามารถสังเคราะห์ได้ผ่านทางวิถีกรดเมวาโลนิก (MVA) หรือวิถีดีออกซีซิลลูโลส (DXP) จากการติดฉลากไอโซโทป C13 ของสารตั้งต้นสำหรับทั้งวิถี MVA และ DXP พบว่าสารตั้งต้นของแอนโดรกราโฟไลด์ ส่วนใหญ่ถูกสังเคราะห์ผ่านทาง DXP มีสารตั้งต้นของแอนโดรกราโฟไลด์ เพียงเล็กน้อยที่สังเคราะห์ผ่านวิถี MVA การสังเคราะห์ทางชีวภาพของแอนโดรกราโฟไลด์ เริ่มต้นด้วยการเพิ่ม IPP ไปยัง DMAPP ซึ่งสร้างเจอรานิลไพโร​ฟอสเฟต จากนั้นเพิ่มโมเลกุลของ IPP อีกตัวหนึ่งซึ่งให้ผลเป็นฟาร์เนซิลไพโรฟอสเฟต (FPP) โมเลกุล IPP สุดท้ายจะถูกเพิ่มเข้าไปใน FPP เพื่อสร้างแกนหลักของไดเทอร์พีนให้สมบูรณ์ พันธะคู่ที่มีต้นกำเนิดจาก DMAPP จะถูกออกซิไดซ์เป็นอีพอกไซด์ก่อนที่จะมีการปิดวงแหวนซึ่งประกอบเป็นวงหกเหลี่ยมสองวง ชุดของการเกิดออกซิเดชันก่อตัวเป็นสารแลคโตนห้าเหลี่ยมนอกเหนือจากการเพิ่มกลุ่มแอลกอฮอล์ ไม่เป็นที่ทราบลำดับของการดัดแปลงหลังการสังเคราะห์เหล่านี้ทั้งหมด
พระเจ้านาคทาสกะ
พระเจ้านาคทาสกะ  เป็นกษัตริย์ราชวงศ์หารยังกะพระองค์สุดท้าย ที่ปกครองแคว้นมคธ ในช่วงปี 437 และ 413 ปีก่อนคริสตกาล พระองค์ทรงทำรัฐประหาร สังหารพระเจ้ามุณฑะ พระราชบิดาของพระองค์เพื่อขึ้นครองราชบัลลังก์ การสิ้นสุดของราชวงศ์หารยังกะเกิดจากอำมาตย์ศิศุนาคเห็นว่า ราชวงศ์หารยังกะเป็นราชวงศ์ปิตุฆาตโดยตลอด จึงทำรัฐประหารเพื่อมิให้เป็นเสนียดแก่อาณาจักรอีก เมื่อสิ้นพระเจ้านาคทาสกะ อำมาตย์ศิศุนาคได้ปราบดาภิเษกตนเองเป็นพระเจ้าแผ่นดินแห่งแคว้นมคธ เป็นปฐมกษัตริย์แห่งราชวงศ์ศิศุนาค
การทำรัฐประหารทั้ง 5 รัชกาล.
นับตั้งแต่ พระเจ้าพิมพิสาร ถูกพระเจ้าอชาตศัตรู สังหารอย่างโหดเหี้ยมเพื่อชิงราชสมบัติ กษัตริย์แห่งแคว้นมคธก็ได้ทำการรัฐประหารเช่นนี้มาโดยตลอด ดังนี้
ไวรัสโคโรนาสายพันธุ์กลุ่มอาการทางเดินหายใจเฉียบพลันรุนแรง 2
พระเจ้าศาลิศุกะ
พระเจ้าศาลิศุกะเมารยะ ( IAST: ) เป็นกษัตริย์รัชกาลที่ 6 แห่ง ราชวงศ์เมารยะ พระองค์ทรงขึ้นครองราชย์ตั้งแต่ 215–202 ปีก่อนคริสตกาล พระองค์เป็นรัชทายาทของ พระเจ้าสัมประติ เมารยะ ใน ยุคปุรณะ กล่าวถึงเขาในฐานะกษัตริย์ทรราช และไม่มีความชอบธรรม แต่อ้างคำพูดที่ชอบธรรม
ตามในบันทึก ปุรณะ ระบุว่า เมื่อพระองค์สวรรคต พระเจ้าเทววรมัน พระราชโอรสทรงขึ้นครองราชย์เป็นกษัตริย์พระองค์ต่อไป
พระเจ้าเทววรมัน
พระเจ้าเทววรมัน หรือ พระเจ้าเทวะธรรมัน  เป็นกษัตริย์รัชกาลที่ 7 แห่ง ราชวงศ์เมารยะ พระองค์ทรงขึ้นครองราชย์ในช่วง 202–195 ปีก่อนคริสตกาล พระองค์เป็นรัชทายาทของ พระเจ้าสาลิสุกะ เมารยะ และครองราชย์เป็นเวลาสั้น ๆ เพียงเจ็ดปีเท่านั้น พระองค์ไม่ได้มีพระอุปนิสัยอธรรม ชั่วร้าย อ่อนแอเหมือนพระบิดาของพระองค์เลยแม้แต่น้อย เพียงแต่พระองค์อาจจะอ่อนแออยู่บ้างเช่นเดียวกับจักรพรรดิแห่งเมารยะทุกพระองค์ที่ครองราชย์ต่อจากพระเจ้าอโศกมหาราช ตามในบันทึก ปุรณะ ระบุว่า เมื่อพระองค์สวรรคต พระเจ้าศตธันวัน พระราชโอรสทรงขึ้นครองราชย์เป็นกษัตริย์พระองค์ต่อไป
อินทูวัน
อินทูวัน (จีน: 国际男子演唱组合） เป็นวงบอยแบนด์สัญชาติจีนที่ก่อตั้งผ่านรายการเรียลลิตี้โชว์ปี พ.ศ. 2564 "พรอดิวซ์แคมป์ 2021" (Chuang 2021) ทางเทนเซ็นต์ วิดีโอ ประกอบด้วยสมาชิก 11 คน ได้แก่ หลิวอวี่, ซานตะ, ริกิมารุ, มิกะ, นาย, หลินโม่, ป๋อหย่วน, จาง เจียหยวน, แพทริค, โจวเคออวี่ และ หลิวจาง
ชื่อวง INTO1.
“INT” ย่อมาจาก ”International” และ “Internet”
“O” หมายถึงโลกซึ่งหมายถึงการรวมตัวของวัยรุ่นที่สมบูรณ์แบบ
“1” หมายถึงความพยายามของเด็ก 11 คนเพื่อรวมความฝันของพวกเขาเข้าด้วยกันและก้าวข้ามตัวเองเพื่อขึ้นเป็นที่ 1 อยู่เสมอ
ชื่อแฟนคลับของวง INTO1 คือ "INsider"
“IN” หมายถึงแฟนคลับจะยืนอยู่ข้างหลังพวกเขา(“IN”TO1)เสมอ
“Sider” หมายถึงรากคำที่เกี่ยวข้องกับดวงดาว
สีในการสนับสนุนวง INTO1 คือ สีฟ้าอมม่วง (紫耀蓝) (#ffffff ) (#5eb5c9 ) (#9898c9 ) โดย สีขาวแสดงถึงความเหนียวแน่น สีฟ้าน้ำทะเลเป็นตัวแทนนานาชาติ และ สีม่วงแทนเสน่ห์ ยิ่งไปกว่านั้น สีฟ้ายังเป็นตัวแทนของโลก และ สีม่วงยังสื่อถึงพื้นที่ภายนอกอันลึกลับ หากนำมารวมกับสีขาวยังแสดงถึงความแข็งแรงและความเหนียวแน่น โดยหวังว่า INTO1 จะเปล่งประกายเจิดจ้าในอนาคต
"ก่อนการเปิดตัว": พรอดิวซ์แคมป์ 2021.
สมาชิก INTO1 นั้นมาจากรายการเซอไววัลที่มีชื่อว่า พรอดิวซ์แคมป์ 2021 ซึ่งออกอากาศทางเทนเซ็นต์ วิดีโอและ WeTV ตั้งแต่วันที่ 17 กุมภาพันธ์ จนถึงวันที่ 24 เมษายน พ.ศ. 2564 ซึ่งเด็กฝึกทั้ง 90 คนนั่นมาจากหลากหลายบริษัท โดย 11 คนสุดท้ายนั้น ก็มาจากผลการโหวตของผู้ชม(ผู้บุกเบิก)ทั้งสิ้น
ก่อนที่รายการนี้จะเกิดขึ้น สมาชิกทุกคนก็ได้มีผลงานมาก่อนบ้างแล้ว เช่น หลิว อวี่ ที่มีผลงานการแสดงในบท ท่านเจ้าเมือง Chu Qi Xian ในซีรีส์เรื่อง ยัยภูติสมุนไพรกับคุณหมอเทวดา ซานตะ ที่เป็นสมาชิกวง “WARPs UP” บอยแบนด์จากประเทศญี่ปุ่น รวมถึงเป็นแชมป์โลกรายการสตรีทแดนซ์ ที่สาธารณรัฐเช็ก ปี 2015 และเป็นแชมป์การแข่งขันสตรีทแดนซ์ระดับโลก 3 สมัยซ้อน ริกิมารุ ที่เป็นสมาชิกวง “WARPs UP” เช่นกัน รวมถึงเป็นนักออกแบบท่าเต้นให้ศิลปินในสังกัดเอสเอ็มเอนเตอร์เทนเมนต์เช่น แทมิน ในเพลง "Famous" และ Red Velvet ในเพลง "Rookie" มิกะ ที่เป็นสมาชิกวง “Intersection” วงบอยแบนด์นานาชาติของประเทศญี่ปุ่น นาย ที่เป็นสมาชิกวง “Ordinary x Quake” บอยแบนด์จากประเทศไทย และผลงานการแสดงในบท คิท ในเรื่อง 2Moons2 The Series เดือนเกี้ยวเดือน หลินโม่ ที่เป็นสมาชิกวง “Yi An musical” บอยแบนด์จากประเทศจีน ป๋อ หย่วน ที่เป็นสมาชิกวง “ZERO-G” บอยแบนด์จากประเทศจีน และเคยเข้าร่วมแข่งขันรายการ Youth With You ซีซั่นแรกเมื่อปี 2018 จาง เจียหยวน ที่เป็นมือกีตาร์สมาชิกวง “Galaxy” และเคยเข้าแข่งขันในรายการ The Coming One ซีซั่น 4 แพทริค ที่มีผลงานการแสดงในบท ธาม ในซีรีส์เรื่อง The Gifted Graduation โจว เคออวี่ ที่เป็นสมาชิกวง “BEST” บอยแบนด์จากประเทศจีน และผลงานการแสดงในบท จางหยาง ในเรื่อง Remember My Boy และ หลิวจาง ที่เคยเข้าประกวดรายการ Rap for youth 2020 และรายการ Creating waves 2020
2021: เปิดตัวด้วยอัลบั้มอีพี 《风暴眼》——INTO1’S WONDERLAND序, อัลบั้มอีพี 《万里》——INTO1’S WONDERLAND陆.
ในวันที่ 15 กรกฎาคม 2021 INTO1 ได้ประกาศอัลบั้มอีพีแรกของวงมีชื่อว่า 《风暴眼》——INTO1’S WONDERLAND序 และได้ปล่อยตัวอย่างเพลงแรกของวงหลังจบรายการพรอดิวซ์แคมป์ 2021โดยมีชื่อว่า INTO THE FIRE ซึ่งตัวเพลงนำไปใช้ประกอบการแข่งขันกีฬาโอลิมปิก 2020 โดยเพลงเต็มมีการปล่อยในวันที่ 16 กรกฎาคม 2021 เวลา 9.00 น. (10.00 น. CST+8) ผ่านทาง QQ Music, 酷狗音乐 และ 酷我音乐 และปล่อยมิวสิกวีดีโอในวันที่ 17 กรกฎาคม 2021 เวลา 8.30 น. (9.30 น. CST+8) ผ่านทาง Tencent Video และเวลา 9.00 น. ผ่านทาง Youtube
ในวันที่ 6 สิงหาคม 2021 INTO1 ได้ประกาศเพลงหลักของอัลบั้มอีพีแรกของวงมีชื่อว่า The Storm Center หรือ 风暴眼 โดยปล่อยตัวเพลงในวันที่ 10 สิงหาคม 2021 เวลา 9.00 น. (10.00 น. CST+8)
ในวันที่ 23 สิงหาคม 2021 INTO1 ได้ประกาศว่าริกิมารุจะพักงานชั่วคราวเนื่องจากเหตุผลส่วนตัวทางสุขภาพโดยจะกลับไปพักฟื้นที่บ้านกับครอบครัว
ในวันที่ 14 ธันวาคม 2021 INTO1 ได้ประกาศอัลบั้มอีพีที่สองของวงมีชื่อว่า 《万里》——INTO1’S WONDERLAND陆 หรือ GO FURTHER
INTO1
กรูท (จักรวาลภาพยนตร์มาร์เวล)
กรูท  เป็นตัวละครที่พากย์เสียงโดย วิน ดีเซล และถ่ายทอดผ่านการจับการเคลื่อนไหวโดยดีเซล, Krystian Godlewski, ฌอน กันน์, เจมส์ กันน์ และ เทอร์รี โนทารี ในแฟรนไชส์ภาพยนตร์จักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ในชื่อเดียวกัน ในภาพยนตร์กรูทเป็นมนุษย์เหมือนต้นไม้ซึ่งเป็นเพื่อนร่วมงานของร็อคเก็ตที่มีลักษณะเหมือนแรคคูนและเป็นสมาชิกของการ์เดียนออฟเดอะกาแล็กซี่
ในปี พ.ศ. 2564 ตัวละครดังกล่าวได้ปรากฏตัวในภาพยนตร์สี่เรื่อง ได้แก่ "รวมพันธุ์นักสู้พิทักษ์จักรวาล", "รวมพันธุ์นักสู้พิทักษ์จักรวาล 2", "," และ ' เขาจะกลับมาในภาพยนตร์เรื่องต่อไปคือ ' และ "รวมพันธุ์นักสู้พิทักษ์จักรวาล 3" และจะแสดงในละครสั้นชื่อ "I Am Groot" ทางดิสนีย์พลัส
Groot (Marvel Cinematic Universe)
ปรีชา สุวรรณทัต
ศาสตราจารย์พิเศษ ปรีชา สุวรรณทัต เป็นศาสตราจารย์พิเศษ สาขากฎหมายมหาชน เป็นอดีตสมาชิกสภาผู้แทนราษฎรกรุงเทพมหานคร 2 สมัย และสมาชิกสภาผู้แทนราษฎรแบบบัญชีรายชื่อ 1 สมัย สังกัดพรรคประชาธิปัตย์ เป็นอดีตคณบดีคณะนิติศาสตร์ มหาวิทยาลัยธรรมศาสตร์ และเป็นอดีตกรรมการป้องกันและปราบปรามการทุจริตและประพฤติมิชอบในวงราชการ (ป.ป.ป.) และยังเป็น "กูรูกฎหมายการเงินการคลัง"
ศ.พิเศษ ปรีชา สุวรรณทัต สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยธรรมศาสตร์ เมื่อปี 2505 และปริญญาเอก ทางกฎหมาย จากมหาวิทยาลัยนีช ประเทศฝรั่งเศส ศ.พิเศษ ปรีชา สุวรรณทัต มีอายุครบ 80 ปี ในปี 2560 และได้มีการจัดทำหนังสืออาจาริยบูชา 80 ปี ศาสตราจารย์พิเศษ ดร.ปรีชา สุวรรณทัต โดยคณะนิติศาสตร์ มหาวิทยาลัยธรรมศาสตร์
ด้านวิชาการ.
ศ.พิเศษ ปรีชา สุวรรณทัต เป็นอาจารย์ประจำคณะนิติศาสตร์ มหาวิทยาลัยธรรมศาสตร์ เคยดำรงตำแหน่งคณบดี ในปี 2527 และเป็นรองอธิการบดีมหาวิทยาลัยธรรมศาสตร์ ในปี 2529 กระทั่งมีพระบรมราชโองการโปรดเกล้าฯ แต่งตั้ง นายปรีชา สุวรรณทัต อาจารย์พิเศษ สังกัดคณะนิติศาสตร์ มหาวิทยาลัยธรรมศาสตร์ ให้ดำรงตำแหน่ง ศาสตราจารย์พิเศษ สาขาวิชากฎหมายมหาชน สังกัดคณะนิติศาสตร์ มหาวิทยาลัยธรรมศาสตร์ ตั้งแต่วันที่ 30 มีนาคม พ.ศ. 2557
ด้านการเมือง.
ศ.พิเศษ ปรีชา สุวรรณทัต เข้าร่วมงานการเมืองกับพรรคประชาธิปัตย์ และลงสมัครรับเลือกตั้งสมาชิกสภาผู้แทนราษฎรกรุงเทพมหานคร เขต 4 (เขตพระโขนง, เขตลาดกระบัง และเขตประเวศ) และได้รับเลือกตั้งเป็น ส.ส.สมัยแรก พร้อมกับ สาวิตต์ โพธิวิหค และ อรรคพล สรสุชาติ ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 แต่ในปี 2538 แพ้ให้กับพรรคพลังธรรม และพรรคประชากรไทย
ศ.พิเศษ ปรีชา สุวรรณทัต ได้รับเลือกอีกครั้งในเขตเลือกตั้งเดิม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ร่วมกับ อรรคพล สรสุชาติ และ วิชัย ตันศิริ และในเการเลือกตั้งครั้งถัดมา การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ศ.พิเศษ ปรีชา ได้ลงสมัครรับเลือกตั้งแบบบัญชีรายชื่อ ลำดับที่ 36 แต่ไม่ได้รับเลือกตั้งในครั้งแรก ต่อมาได้เลื่อนขึ้นมาแทน ส.ส.ที่ลาออก
ต่อมา ศ.พิเศษ ปรีชา สุวรรณทัต ได้วางมือทางการเมืองและเป็นอาจารย์พิเศษสอนวิชากฎหมาย
ลูแปงที่ 3 ปะทะ ยอดนักสืบจิ๋วโคนัน เดอะมูฟวี่
ยอดนักสืบจิ๋วโคนันเดอะมูฟวี่
Cambalidae
Cambalidae เป็นวงศ์ของกิ้งกือในอันดับ Spirostreptida ในวงศ์นี้มีอยู่อย่างน้อย 20 สกุล และ 80 สปีชีส์ที่ได้รับการอธิบาย
สัตว์ขาข้อ
Cambalopsidae
Cambalopsidae เป็นวงศ์ของกิ้งกือหลังค่อม (round-backed millipede) ในอันดับ Spirostreptida ในวงศ์นี้มีอยู่ 16 สกุล
Choctella
Choctella เป็นสกุลของกิ้งกืออันอยู่ในวงศ์ Choctellidae ซึ่งมีกำเนิดทางตะวันออกเฉียงใต้ของสหรัฐอเมริกา มีอยู่อย่างน้อยสองสปีชีส์ที่ได้รับการอธิบาย ได้แก่ "C. cumminsi" พบบนที่ราบสูงคัมเบอร์แลนด์ตั้งแต่ตอนกลางของเทนเนสซีจนถึงแอละแบมาตอนเหนือ และ "C. hubrichti" พบในแอละแบมาตอนกลาง
Choctellidae
Iulomorphidae
Iulomorphidae เป็นวงศ์ของกิ้งกือในอันดับ Spirostreptida มีอยู่ 11 สกุล และมากกว่า 60 สปีชีส์ที่ได้รับการอธิบาย
มีอยู่ 11 สกุลในวงศ์ Iulomorphidae:
ประทีป กรีฑาเวช
ประทีป กรีฑาเวช เกิดเมื่อวันที่ 22 พฤษภาคม พ.ศ. 2473 สำเร็จการศึกษาชั้นมัธยมศึกษาตอนต้น จากโรงเรียนโกรกพระพิทยาคม
ประทีป กรีฑาเวช เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดนครราชสีมาครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคประชาธิปัตย์ และได้รับเลือกตั้งเป็น ส.ส.สมัยแรก ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ได้รับเลือกตั้งเป็น ส.ส.สมัยที่ 2 สังกัดพรรคชาติไทย ซึ่งนำโดย พลตรี ประมาณ อดิเรกสาร และพลตรี ชาติชาย ชุณหะวัณ (ยศในขณะนั้น)
ต่อมาประทีป ได้ย้ายไปสังกัดพรรคปวงชนชาวไทย และได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 พร้อมกับ สุวัจน์ ลิปตพัลลภ และ จำลอง ครุฑขุนทด หลังจากนั้นพรรคปวงชนชาวไทยจึงได้เปลี่ยนชื่อเป็นพรรคชาติพัฒนา ในปี 2535 โดยมี พลเอก ชาติชาย ชุณหะวัณ เป็นหัวหน้าพรรค และเขาได้รับเลือกตั้งอีก 2 สมัย คือ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
ก่อนการเลือกตั้ง พ.ศ. 2548 นายประทีปและสมาชิกพรรคชาติพัฒนา ได้ย้ายไปเข้าร่วมงานกับพรรคไทยรักไทย และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ เป็น ส.ส.สมัยที่ 6
ภายหลังการกลับมาฟื้นฟูพรรคชาติพัฒนา (ในชื่อพรรครวมใจไทยชาติพัฒนา) ของสุวัจน์ ลิปตพัลลภ เขาจึงได้เข้าร่วมงานอีกครั้ง และลงสมัครรับเลือกตั้ง ส.ส.แบบสัดส่วน แต่ไม่ได้รับเลือกตั้ง ภายหลังได้รับตำแหน่งเป็นรองหัวหน้าพรรค ต่อมาเขาได้รับแต่งตั้งเป็นข้าราชการการเมือง ตำแหน่ง ประจำสำนักนายกรัฐมนตรี ในปี 2552 และในปี 2562 ได้ลงสมัครรับเลือกตั้งแบบบัญชีรายชื่อ ลำดับที่ 21 แต่ไม่ได้รับเลือกตั้ง
ประทีป กรีฑาเวช ได้รับเลือกตั้งเป็นสมาชิกสภาผู้แทนราษฎรมาแล้ว 6 สมัย ดังนี้
Harpagophoridae
Harpagophoridae เป็นวงศ์ของกิ้งกือหลังค่อม (round-backed millipede) ในอันดับ Spirostreptida วงศ์นี้ประกอบไปด้วย 269 สปีชีส์ใน 55 สกุล มีการกระจายตัวในทวีปแอฟริกา เอเชียตะวันออกเฉียงใต้ และอินเดียตะวันออก นอกจากนี้ยังพบอยู่ตามหมู่เกาะในมหาสมุทรอินเดีย มีสองวงศ์ย่อยที่เป็นที่รู้จัก
Phyllogonostreptus nigrolabiatus
Phyllogonostreptus nigrolabiatus เป็นสปีชีส์หนึ่งของกิ้งกือ พบได้ทั่วไปในอินเดียและศรีลังกา
คณะทรัพยากรธรรมชาติ มหาวิทยาลัยสงขลานครินทร์
คณะทรัพยากรธรรมชาติ มหาวิทยาลัยสงขลานครินทร์  เป็นหน่วยงานจัดการเรียนการสอนด้านการเกษตรระดับคณะวิชาสังกัดมหาวิทยาลัยสงขลานครินทร์ เปิดสอนครั้งแรกในปี 2518 ที่วิทยาเขตหาดใหญ่
คณะทรัพยากรธรรมชาติ มหาวิทยาลัยสงขลานครินทร์ ก่อตั้งขึ้นในวันที่ 21 ตุลาคม 2518 และประกาศใน หนังสือราชกิจจานุเบกษา เล่มที่ 92 ตอนที่ 217 ใช้ชื่อภาษาอังกฤษว่า Faculty of Natural Resources มี ผศ.ดร.เจือ สุทธิวนิช เป็นคณบดีคนแรกของคณะ
คณะทรัพยากรธรรมชาติได้เปิดรับนักศึกษารุ่นแรกในปี 2520 จำนวน 60 คน ในหลักสูตร วิทยาศาสตรบัณฑิต (เกษตรศาสตร์) สาขาวิชาพืชศาสตร์ สัตวศาสตร์ และพัฒนาการเกษตร และหลักสูตรวิทยาศาสตรบัณฑิต (อุตสาหกรรมเกษตร) และเริ่มรับนักศึกษาบัณฑิตศึกษาในปี 2530 ในหลักสูตรวิทยาศาสตรมหาบัณฑิต สาขาวิชาเทคโนโลยีชีวภาพ สาขาวิชาเทคโนโลยีอาหาร และสาขาวิชาพืชศาสตร์ และเริ่มรับนักศึกษาหลักสูตรปรัชญาดุษฎีบัณฑิต สาขาวิชาพืชศาสตร์ ปี 2543 สาขาวิชาวาริชศาสตร์ ปี 2547 สาขาวิชาการจัดการทรัพยากรเกษตรเขตร้อน ปี 2550 และสาขาวิชาการผลิต เทคโนโลยีและการจัดการยางธรรมชาติ (นานาชาติ) ปี 2557 (ยกเลิกหลักสูตร ปีการศึกษา 2563) ซึ่งทางคณะมีวัตถุประสงค์เพื่อปฏิบัติงานวิชาการ และการพัฒนาองค์ความรู้ต่าง ๆ ด้านการเกษตร การจัดการทรัพยากรธรรมชาติ โดยเฉพาะทรัพยากรที่สามารถฟื้นฟูได้ เช่น ทรัพยากรเกษตร ประมง ดิน น้ำ ป่าไม้และสิ่งแวดล้อม
รายนามคณบดีคณะทรัพยากรธรรมชาติ มหาวิทยาลัยสงขลานครินทร์ ตั้งแต่ก่อตั้งจนถึงปัจจุบันมีดังนี้
คณะทรัพยาการธรรมชาติ มหาวิทยาลัยสงขลานครินทร์
เอิร์ลแห่งอินเวอร์นิส